OpenLLM-France/wikimedia huggingface dataset:
# Khurramabad (Iran)

Khurramabad (farsi خرم آباد - Khorram Abād, lori: خورمووه - Xormuve; també romanitzat com a Khorramabad, Khorramābād, Khoramabad, Khorram Abad i Khur Ramābād) és una ciutat de l'Iran, capital del sharistan (comtat) del mateix nom (شهرستان خرم‌آباد) i de la província de Luristan, situada a 1.500 metres d'altura a la vora del riu Khurramabad. El comtat tenia 259.000 habitants el 1966. La població és en gran part d'ètnia luri.
Antigament fou potser la població sassànida de Sahapurkh. Amb els àrabs es va dir Diz-i-Siyah. Al sud-est i sud-oest de la moderna població hi ha vestigis anteriors de quan la població fou capital dels atabegs seljúcides de Lur-i Kučik (que van governar del 1184 al 1597/1598) inicialment anomenada Shapurkhwast. Apareix esmentada a partir del segle xiv amb el seu nom actual.

## Referències

* Enciclopèdia de l'Islam, V, 65
# Maria W. Stewart

Maria W. Stewart (Hartford, Connecticut, 1803 - 6 de febrer de 1880) fou una mestra, oradora, periodista i la primera escriptora política afroamericana. Va publicar la seva obra Productions of Mrs. Maria W. Stewart en 1835, en la qual animava a les dones negres del Nord a tenir un paper més obert en l'agitació dels drets civils i en la construcció de comunitats negres.

## Referències

* ↑ «African American literature» (en anglès). Encyclopedia Britannica.
# Beatriz Marta Escudero Berzal

Beatriz Marta Escudero Berzal (Segòvia, 17 de març de 1964) és una política espanyola, diputada pel Partit Popular al Congrés durant les X, XI i XII Legislatures.

## Biografia

Llicenciada en Dret pel Col·legi Universitari Domingo de Soto a Segòvia, actualment no exerceix l'advocacia. Entre 1990 i 1991 va ser jutgessa en el Jutjat social a Segòvia i entre 1995 i 2003 va ser magistrada suplent de l'Audiència Provincial de Segòvia. També entre 1995 i 2003 va ser professora de Dret en el Col·legi Universitari Domingo de Soto a Segòvia. Fins a febrer de 2016 va ser tutora de Dret en la Universitat Nacional d'Educació a Distància.
En l'àmbit polític, va ser regidora de Govern Interior i Personal a l'Ajuntament de Segòvia entre 1991 i 1995, on també va exercir com a portaveu del Grup Popular municipal entre 2007 i 2011. Va ser Directora General de la Funció Pública de Castella i Lleó entre 2003 i 2007. Senadora per Segòvia durant la IX Legislatura, ha estat diputada al Congrés durant les X, XI i XII Legislatures.

## Referències

* ↑ Partido Popular. «Beatriz Escudero». [Consulta: 26 agost 2017].
* ↑ Congreso de los Diputados. «Escudero Berzal, Beatriz Marta». [Consulta: 26 agost 2017].
* ↑ Senado. «Escudero Berzal, Beatriz Marta». [Consulta: 26 agost 2017].
* ↑ Grupo Popular. «Escudero Berzal, Beatriz». [Consulta: 26 agost 2017].
# Fill d'una altra mare

Fill d'una altra mare (originalment en anglès, Another Mother's Son) és una pel·lícula dramàtica i bèl·lica britànica del 2017 dirigida per Christopher Menaul, escrita per Jenny Lecoat i protagonitzada per Jenny Seagrove, Julian Kostov, Ronan Keating, John Hannah i Amanda Abbington. La versió doblada al català es va emetre per primer cop a TV3 el 13 de març de 2021.
La pel·lícula està basada en una història real de l'ocupació alemanya de les illes Anglonormandes, sobre una dona de Jersey anomenada Louisa Gould (interpretada per Seagrove), que acull un jove presoner de guerra rus fugit (interpretat per Kostov).

## Premissa

Louisa Gould (Jenny Seagrove) amaga un jove presoner de guerra rus fugit, Fiódor Buri (Julian Kostov), de les forces alemanyes durant la Segona Guerra Mundial, assistida per la seva germana Ivy Forster (Amanda Abbington) i el seu germà Harold Le Druillenec (Ronan Keating).

## Repartiment

* Jenny Seagrove com a Louisa Gould
* Julian Kostov com a Fiódor "Bill" Buri
* Ronan Keating com a Harold Le Druillenec
* John Hannah com a Arthur Forster
* Amanda Abbington com a Ivy Forster
* Brenock O'Connor com a Rex Forster
* Peter Wight com a René Le Mottée
* Susan Hampshire com a Elena Le Fevre
* Félicité Du Jeu com a Nicole
* Gwen Taylor com a Lily Vibert
* Joanna David com a Maud Vibert

## Producció

Christopher Menaul va dirigir la pel·lícula basant-se en el guió de Jenny Lecoat, la reneboda de Louisa Gould. Bill Kenwright Films, empresa associada a Bill Kenwright, va produir la pel·lícula amb Daniel-Konrad Cooper.
El rodatge principal de la pel·lícula va començar el 9 de novembre de 2015 a Bath. Filming also took place at the town's historic building Guildhall and West London Film Studios.

## Referències

* ↑ «Fill d'una altra mare». ésAdir. [Consulta: 24 maig 2022].
* 1 2 3 4 5 6 7 8 9 10 11 12 13 «Jenny Seagrove, John Hannah, Ronan Keating join 'Another Mother's Son'». screendaily.com, 12-11-2015 [Consulta: 12 novembre 2015].
* ↑ «Storm Keating on Twitter». twitter.com. [Consulta: 12 novembre 2015].
* ↑ «Second World War drama films in Bath with Ronan Keating joining cast». bathchronicle.co.uk, 11-11-2015 [Consulta: 12 novembre 2015]. Arxivat 17 de novembre 2015 a Wayback Machine. «Còpia arxivada». Arxivat de l'original el 2015-11-17. [Consulta: 24 maig 2022].
# Costes

* No s'ha de confondre amb Costa.
«Costes o Les Costes» té aquests significats:
* Alt Empordà: Les Costes (Mollet de Peralada), entitat de població de Mollet de Peralada (Alt Empordà)
* Alta Ribagorça:
** Serrat de les Costes de Montiberri, serra de l'Alta Ribagorça.
** Les Costes (la Vall de Boí), serra de la Vall de Boí (Alta Ribagorça)
** Hàbitat pastoral de les Costes, conjunt de restes medievals a l'alta Ribagorça.
* Pallars Jussà
** Les Costes (Bóixols), costes de muntanya d'Abella de la Conca (Pallars Jussà)
** Les Costes des Garrigues, costa de muntanya de Conca de Dalt (Pallars Jussà)
** Les Costes (Montllobar), costa de muntanya de Tremp (Pallars Jussà)
** Les Costes (Llimiana), costa de muntanya de Llimiana (Pallars Jussà)
** Costes de Cantellet, costes de muntanya de Conca de Dalt (Pallars Jussà)
** Costes de Toniquet, costes de muntanya de Castell de Mur (Pallars Jussà)
** Les Costes (l'Espona), paratge de Castell de Mur (Pallars Jussà)
** Les Costes (Abella de la Conca), costes de muntanya d'Abella de la Conca (Pallars Jussà)
** Les Costes (Tremp), masia de Tremp (Pallars Jussà)
** Les Costes (Segan), costa de muntanya de l'antiga caseria de Segan, al terme municipal de Conca de Dalt, del Pallars Jussà.
** Les Costes (Salàs de Pallars), costa de muntanya de Salàs de Pallars (Pallars Jussà)
** Les Costes (els Masos de Tamúrcia), costa de muntanya a cavall del Pallars Jussà (Catalunya) i l'Alta Ribagorça (Aragó)
* Ripollès: Les Costes (Ogassa), entitat de població d'Ogassa (Ripollès)
* Solsonès:
** Costes de les Barraques, costes del poble de La Coma (La Coma i la Pedra, Solsonès)
** Les Costes (Guixers), masia de Guixers, sobre Coll de Jou
** Rues de les Costes, sector del vessant meridional de la Serra de Querol a Vilamantells (Guixers, Solsonès)
** Costes de Sant Just, costes del poble de Sant Just d'Ardèvol (Pinós, Solsonès)
** Costes d'Armingous, costes del poble de Sant Just d'Ardèvol (Pinós, Solsonès)
** Costes de Ripers, costes del poble d'Ardèvol (Pinós, Solsonès)
* Resta del món:
** Conservatori de les Costes, agència de la Regió Autònoma de Sardenya.
** Costes del Nord, departament francès situat a la Bretanya.
** Cantons de les Costes del Nord, cantons de la Bretanya (França)
Viccionari
# Martirologi Jeronimià

El Martirologi Jeronimià, molt conegut en la seva forma llatina Martyrologium Hieronymianum, és una llista de màrtirs cristians, erròniament atribuïda a Jeroni d'Estridó. És un martirologi de caràcter general i compilador, compost per nombrosos martirologis locals, recollits de diverses fonts literàries. Va ser escrit a Itàlia a la segona meitat del segle v, i va tenir una revisió crítica a la Gàl·lia, probablement a Auxerre, al voltant de l'any 600. Totes les edicions d'aquest martirologi conservades procedeixen d'aquesta revisió gal·la.
Pel que fa al seu contingut, a banda de les addicions posteriors, consta del martirologi general de les Esglésies Orientals, el martirologi local de l'Església de Roma, un martirologi general d'Itàlia, i un altre de la província d'Àfrica, i algunes fonts literàries, entre elles Eusebi de Cesarea. Per citar els sants que hi apareixen, primer apareix l'element topogràfic i, després, el nom del sant. Per exemple: «III id. ian. Romæ, in cymiterio Callisti, via Appia, depositio Miltiadis episcopi» (Tres dies d'idus de gener. Roma, al cementiri de Calixt, via Àpia, hi ha enterrat el bisbe Míltiades). A causa de les diferents versions existents, i la impossibilitat de recrear la versió original del martirologi, en moments en què s'ha restaurat un text, apareixen els problemes del seu origen i el seu valor documental.

## Referències

* 1 2 Delehaye, 1913.

## Bibliografia

* Delehaye, Hippolyte. «Martyrology». A: Wikisource. Catholic Encyclopedia (en anglès). Nova York: Catholic Encyclopedia Press, 1913.
# Kúkharivka

Kúkharivka - Кухаривка (rus) - és un poble del krai de Krasnodar, a Rússia. Es troba a les terres baixes de Kuban-Azov, a la península de Ieisk, a 12 km al sud-oest de Ieisk i a 187 km al nord-oest de Krasnodar, la capital.
Pertanyen a aquest municipi els pobles de Vorontsovka, Krasnoarméiskoie i el khútor de Priazovka.
# Rosa Maria Prats de la Iglesia

Rosa Maria Prats de la Iglesia va néixer a Barcelona el 1968. És llicenciada en Ciències de la Informació per la UAB i va realitzar el doctorat al departament d'Història Contemporània de la Universitat de Barcelona. De la seva tesi doctoral en curs sobre la repressió econòmica de la postguerra espanyola ha escrit diversos articles d'investigació, el més recent aparegut a l'obra col·lectiva El franquisme a Catalunya, publicada per Edicions 62. Pertany a l'Associació de Joves Historiadors de la Universitat de Barcelona. La seva trajectòria professional està vinculada des de fa gairebé vint anys al món editorial. Redactora, coordinadora de projectes, correctora, traductora, editora de taula i lectora professional, ha treballat per Salvat, RBA, Ediciones B, Paidós, Columna i Seix Barral, entre altres segells, i actualment ho fa per Planeta i Ediciones Destino. Lectora dels premis Planeta, Nadal, Azorín i Fernando Lara, en castellà, i dels premis Ramon Llull, Sant Jordi i Josep Pla, en català, ha traduït autors com Maria Barbal, Àlex Susanna i Gabriel Janer Manila. Des de l'any 2005 és professora dels cursos de Narrativa, Lectura Professional i Editing de l'Escola d'Escriptura de l'Ateneu Barcelonès.

## Referències

* ↑ «Rosa Maria Prats de la Iglesia». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Marina Silva

Maria Osmarina Marina Silva Vaz de Lima (Acre, 8 de febrer de 1958) és una ambientalista i política brasilera.

## Biografia

Va ser companya de lluita de Chico Mendes. El 1996, va guanyar el Premi Ambiental Goldman per a Amèrica del Sud i Central. Membre del Partido dos Trabalhadores fins al 19 d'agost de 2009, va servir com a senadora abans d'esdevenir ministra de Medi ambient de Lula el 2003. El 2007, va ser nomenada una de les «Campiones de la Terra» pel Programa de les Nacions Unides per al Medi Ambient. Va rebre el Premi Sophie el 2009.
El 19 d'agost de 2009, Marina Silva va anunciar que deixava el Partido dos Trabalhadores per entrar al Partit Verd, principalment en protesta contra les polítiques mediambientals aprovades pel govern brasiler. Confirmant les expectatives, el 16 de maig de 2010 a la ciutat de Nova Iguaçú, Rio de Janeiro, Marina Silva va presentar la seva candidatura en les eleccions presidencials del 2010 pel Partit Verd.
El gener de 2023, va tornar a ser cridada per Lula da Silva per ser titular del Ministeri de Desenvolupament.
El desembre de 2023 la revista Nature va incloure-la en la llista de les 10 persones que han fet grans descobertes científiques o han posat de relleu temes crucials. Marina Silva, a més d'aconseguir frenar la desforestació de l'Amazònia va reinstaurar el programa per protegir-la que el Govern de Bolsonaro havia suprimit.

## Referències

* ↑ «Marina Silva» (en anglès). The Goldman Environmental Prize. Arxivat de l'original el 2008-08-21. [Consulta: 2 juliol 2010].
* ↑ «H. E. Ms. Marina Silva» (en anglès). United Nations Environment Programme. Arxivat de l'original el 2009-10-25. [Consulta: 2 juliol 2010].
* ↑ «Marina Silva» (en anglès). The Sophie Prize. [Consulta: 2 juliol 2010].
* ↑ «L'exministra brasilera Marina Silva deixa el partit de Lula i entra als Verds». El Punt, 20-08-2009. [Consulta: 2 juliol 2010].
* ↑ Daniel Howden. «I give up, says Brazilian minister who fought to save the rainforest» (en anglès). The Independent, 15-05-2008. [Consulta: 2 juliol 2010].
* ↑ «La verde Marina Silva ofrece un nuevo modo de gobernar en Brasil» (en castellà), 16-05-2010. [Consulta: 15 novembre 2023].
* ↑ Gortázar, Naiara Galarraga. «Brasil y su veterana ministra de Medio Ambiente, Marina Silva, retoman la lucha contra el cambio climático» (en castellà), 05-01-2023. [Consulta: 15 novembre 2023].
* ↑ «Nature’s 10» (en anglès). Nature, 13-12-2023. [Consulta: 23 desembre 2023].
* ↑ Rodrigues, Meghie «Amazon protector: the Brazilian politician who turned the tide on deforestation» (en anglès). Nature, 624, 7992, 13-12-2023, pàg. 498–498. DOI: 10.1038/d41586-023-03921-7.

## Vegeu també

* Heloísa Helena Lima de Moraes Carvalho
# Costes d'Armingous

Les Costes d'Armingous són unes costes del poble de Sant Just d'Ardèvol, al municipi de Pinós (Solsonès) situades al SO de la masia d'Armingous a unes altituds compreses entre els 675 i els 750 m.

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Enric II del Congo

Henrique II Masaki ma Mpanzu o Ndo Diki II va ser awenekongo (governant titular) del regne del Congo del 1794 al 1802 o 1803.
La mort del rei Alfons V del Congo va obrir un nou període de gran inestabilitat durant el qual quatre reis es van succeir i van permetre la intervenció d'un nou kanda, la de l'Água Rosada e Sardonia.
Els membres del kanda mixta, de la família de Pere IV del Congo, té molts vincles amb els kinlaza de Nkondo i els Kimpanzu en el qual prenien les seves esposes. El príncep Pedro Água Rosada e Sardonia Kibangu que controla la fortalesa es compromet a garantir la regència i implementa un arranjament complicat que porta el 10 de gener de 1794 la coronació del rei Henrique II del Congo. No es coneix la seva família, però els seu suport està a l'exterior de São Salvador, en "un vast bosc" on estan els seus seguidors. Henrique II només aconsegueix ocupar una petita part de la capital.
El nou cap dels Agua Rosada Garcia establert a Kibangu ja no residirà pas a São Salvador, sinó que exerceix una forma de regència comparable a la dels anys 1786-1794. Pel que sembla, el rei Henrique II no sembla estar satisfet amb el poder reduït que li confereix i tracta d'imposar la seva autoritat. En el moment de la seva mort en 1802 o 1803, García Agua Rosada es va convertir en rei sota el nom de Garcia V del Congo.

## Referències

* ↑ (anglès) John K. Thorton « Mbanza Kongo/Sao Salvador : Kongo's Holy City », dans David M. Andreson et Richard Rathbone, Africa's Urban Past, James Currey Ltd Oxford, p. 73
* ↑ John K. Thorton op.cit, p. 74
# Martin Toft Madsen

Martin Toft Madsen (Birkerød, Hovedstaden, 21 de febrer de 1985) és un ciclista danès professional des del 2015 i actualment a l'equip BHS-Almeborg Bornholm. Del seu palmarès destaca els campionats nacionals en contrarellotge de 2016 i 2017.

## Palmarès

* 2016
** Campió de Dinamarca en contrarellotge
* 2017
** Campió de Dinamarca en contrarellotge
** 1r a la Skive-Løbet
** 1r al Crono de les Nacions-Les Herbiers-Vendée
* 2018
** Campió de Dinamarca en contrarellotge
** 1r a la Chrono champenois
** 1r al Duo Normand, amb Rasmus Quaade
* 2019
** Vencedor d'una etapa a la Volta a Dinamarca

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Kúkelevo

Kúkelevo (en rus: Кукелево) és un poble del krai de Khabàrovsk, a Rússia, que el 2018 tenia 242 habitants. Pertany al districte rural de Viàzemski.

## Referències

* ↑ Официальный сайт Вяземского района Хабаровского края. Arxivat 2009-06-30 a Wayback Machine.
# Rita macracanthus

Rita macracanthus és una espècie de peix de la família dels bàgrids i de l'ordre dels siluriformes.

## Morfologia

* Els mascles poden assolir 26,3 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: conca del riu Indus a l'Afganistan, el Pakistan i el nord-oest de l'Índia.

## Referències

* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Barberton

* Per a altres significats, vegeu «Barberton (Ohio)».
Barberton és una concentració de població designada pel cens dels Estats Units a l'estat de Washington. Segons el cens del 2000 tenia 4.617 habitants.

## Demografia

Segons el cens del 2000, Barberton tenia 4.617 habitants, 1.597 habitatges, i 1.323 famílies. La densitat de població era de 413,6 habitants per km².
Dels 1.597 habitatges en un 40,6% hi vivien nens de menys de 18 anys, en un 72,6% hi vivien parelles casades, en un 6,6% dones solteres, i en un 17,1% no eren unitats familiars. En el 13% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,5% tenia menys de 18 anys, un 6,4% entre 18 i 24, un 27,7% entre 25 i 44, un 28,9% de 45 a 60 i un 8,6% 65 anys o més.
L'edat mediana era de 38 anys. Per cada 100 dones de 18 o més anys hi havia 99,5 homes.
La renda mediana per habitatge era de 64.779 $ i la renda mediana per família de 67.054 $. Els homes tenien una renda mediana de 51.396 $ mentre que les dones 30.085 $. La renda per capita de la població era de 25.066 $. Aproximadament l'1,6% de les famílies i el 2,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barberton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Barberton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Costes de Cantellet

Les Costes de Cantellet són unes costes de muntanya del terme municipal de Conca de Dalt, al Pallars Jussà, dins de l'antic terme d'Hortoneda de la Conca, a l'àmbit del poble d'Hortoneda.
Estan situades al sud d'Hortoneda, a la riba esquerra del barranc de la Coma de l'Olla, al vessant sud-est del Serrat de Cantellet. En el seu extrem sud-oest hi ha el Coll d'Estessa.

## Enllaços externs

* Institut Cartogràfic de Catalunya
# Martin Vahl

Martin Henrichsen Vahl (10 d'octubre de 1749 – 24 de desembre de 1804) va ser un botànic i zoòleg dano-noruec.
Estudià botànica a la Universitat de Copenhaguen i d'Uppsala amb Carl von Linné. Edità Flora Danica fasc. xvi-xxi (1787-1799), Symbolæ Botanicæ I-III (1790-1794), Eclogæ Americanæ i-iv (1796-1807) i Enumeratio Plantarum i-ii (1804-1805). Va fer classes al Jardí Botànic de Copenhaguen de 1779 a 1782.
Vahl va fer recerca a Europa i Àfrica del Nord entre 1783 i 1788. Va ser professor a la Societat per la Història Natural de Copenhaguen el 1786 i de botànica a la universitat de 1801 fins a la seva mort. El 1792, va ser elegit membre de la Reial Acadèmia Sueca de Ciències.
El seu fill Jens Vahl també va ser un botànic.
La seva signatura abreujada com a botànic és: Vahl.

## Obres destacades

* Enumeratio plantarum omnium hucusque cognitarum, secundum familias naturales disposita, adjectis characteribus, differentiis et synonymis (facsímil electrònic) (en llatí). volum I.
* Enumeratio plantarum… (facsímil electrònic) (en llatí). volum II.

## Referències

* ↑ International Plant Names Index
* ↑ Christensen, Carl. «Martin Vahl». A: Prominent Danish Scientists Through The Ages: University Library of Copenhagen 450th Anniversary (en anglès). Copenhaguen: Levin & Munksgaard, 1932, p. 85–88.
# Kiris (cràter)

Kiris és un cràter d'impacte en el planeta Venus de 13,3 km de diàmetre. Porta el nom d'un antropònim letó, i el seu nom va ser aprovat per la Unió Astronòmica Internacional el 1994.

## Referències

* ↑ «Kiris». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Rita sacerdotum

Rita sacerdotum és una espècie de peix de la família dels bàgrids i de l'ordre dels siluriformes.

## Morfologia

* Els mascles poden assolir 200 cm de longitud total.

## Alimentació

Menja organismes bentònics i, possiblement també, peixos.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: des del riu Irrawaddy fins als rius Salween i Tennasserim (Myanmar).

## Referències

* 1 2 3 FishBase (anglès)
* ↑ Vidthayanon, C., 2005. Thailand red data: fishes. Office of Natural Resources and Environmental Policy and Planning, Bangkok, Tailàndia. 108 p.
* ↑ Vidthayanon, C., 2005.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB